La decido pri la loko de la venontjara IJK estis prokrastita, ĉar UEA lastmomente proponis, ke TEJO organizu ĝin en Tanzanio samtempe kun la UK. Tamen eĉ ne venis invito de Tanzanio. Laŭ la jara raporto de TEJO la asocio havas 50 landajn sekciojn. El tiuj 32 ŝajnas ne plu aktivi.
#000001
Dum reta kunsido de la komitato de TEJO la 4-an de marto la TEJO-prezidanto Albert Stalin Garrido raportis pri la planoj por IJK 2024. Li rakontis ke venis kandidatiĝoj de Burundo kaj Litovio, du landoj kiuj neniam antaŭe gastigis la kongreson. Li intervjuis la teamojn de la du landoj kaj raportis ke ambaŭ havas fortan proponon.
#000002
La estraro planis decidi dum kunsido je la 26-a de februaro sed en tiu tago subite aperis nova propono de la kongresa fako de UEA, kiu nun estas prizorgata de la organizaĵo E@I en Slovakio. La propono estis ke IJK okazu en Aruŝa, Tanzanio, dum la sama semajno kiel la UK. Kiam la kongresa fako kontrolis ĉu Aruŝa estus taŭga por UK, ŝajnas ke ili trovis lokon kie ankaŭ IJK povus okazi.
#000003
Garrido diris ke la propono povus krei “komplikaĵojn”, ĉar Tanzanio ne kandidatiĝis por IJK, do tiu povus esti malrespekto al la aliaj kandidatoj. Oni diris al li ke Burundo subtenos la kandidatiĝon de Tanzanio, sed Burundo ne konfirmis tion al li.
#000004
(GLAT – gejoj, lesboj, ambaŭseksemuloj kaj transgenruloj.)
#000006
Garrido respondis ke li havas personajn hezitojn pro tiu problemo kaj li ne volas endanĝerigi iun ajn kongresanon. Samseksemeco tamen estas kontraŭleĝa ankaŭ en Burundo.
#000007
Vicprezidanto Tyron Surmon diris ke kiel gejo li komprenas la timojn, sed ankaŭ Togolando havas leĝojn kontraŭ samseksemo, kaj IJK 2017 okazis tie senprobleme. Li aliflanke avertis ke IJK povus perdi sian identecon se ĝi okazus samtempe kaj samloke kiel UK. Garrido siaflanke diris, ke IJK riskas iĝi la junulara programo de UK se ĝi okazos samtempe kaj samloke.
#000009
Estrarano Patricio Iglesias atentigis ke IJK ne okazis ekster Eŭropo ekde 2017 kaj pro tio oni riskas ke junuloj en neeŭropaj landoj perdos intereson kaj vidos TEJO-n kiel organizaĵon nur por eŭropanoj. Garrido konsentis ke okazigi UK kaj IJK en Afriko estus granda simbola paŝo por la komunumo. Sed li ankaŭ diris ke oni devas pripensi la financan flankon, ĉar la pasinta IJK en Afriko estis malprofita kaj TEJO nun estas en “fragila financa stato.”
#000010
Kelkaj kompromisoj estis sugestitaj, ekzemple okazigi IJK en Aruŝa, sed la semajnon antaŭ aŭ post UK, organizi viglan junularan programon por UK, sed havi IJK en Litovio – aŭ okazigi IJK en Burundo, kiu estas najbara lando al Tanzanio. Tamen la distanco inter Aruŝa kaj Buĵumburo estas pli ol mil kilometroj kaj vojaĝo laŭ Google-mapoj daŭrus dek ses horojn.
#000011
Oni ne decidis pri la loko de la IJK dum la kunsido, anstataŭe oni petis pli da informo kaj starigis opinisondadon inter komitatanoj pri preferataj lokoj.
#000012
La komitato krome aprobis la jarraporton, laŭ kiu en 2022 TEJO havis 1 068 individuajn membrojn kaj 50 landajn sekciojn. Mandirola levis la fakton, ke nur 16 landaj sekcioj nomumis komitatanon A por reprezenti sin kaj demandis kiom da landaj sekcioj nun dormas.
#000013
Tobiasz Kubisiowski, la Ĝenerala Sekretario, koncedis ke kelkaj landaj sekcioj estas malaktivaj, sed li ne scias la precizan nombron.
#000014
– Mi konscias ke estas grava problemo por TEJO ke ni havas tro multe da surpaperaj sekcioj.
#000016
Baldaŭ aperos KODEJO, la raporto de ĉiuj landaj sekcioj al TEJO pri sia agado. Surmon diris, ke oni povos uzi tiun por kalkuli kiom da landaj sekcioj estas aktivaj.
#000017
– En tiu enketo, 18 landaj sekcioj plenumis ĝin, do mi pensas ke ni povas pli-malpli supozi ke estas 18 aktivaj landaj sekcioj de TEJO.
#000018
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000019
Esperantistoj ambaŭflanke de la fronto
#000020
Nederlanda gazeto pri konfliktoj en Esperantujo
#000021
Mi bedaŭrinde ne estis esperantisto en 2017, do mi ne scias, ĉu estis bruoj tiam pri IJK en Togolando, kie GLAT-aj aferoj estas kontraŭleĝaj ankaŭ. Se ni preterrigardas la efektivajn problemojn — mi profunde estimis TEJOn pro tio, ke ili kongresis en Afriko eĉ pli frue ol UEA, nepre multekoste al ili. Kaj nun mi ne certas, kiel mi sentu la nunan situacion: Ĉu senproblema IJK 2017 montras, ke ni feliĉe atendu senprobleman UK-on 2024? Aŭ ĉu mi kondamnu ankaŭ TEJOn pro ebla endanĝerigo, kaj dubu, ke UK 2024 estos tiel senproblema?
#000024
Parenteze, mi sentas la proponon de UEA iom ridiga. Ilia decido pri UK 2024 jam estas skandala, sed mi eĉ ne nepre kontraŭas ĝin dum mi ankoraŭ havas demandojn pri la procezo (Ĉu UEA konsideris aliajn pli taŭgajn afrikajn landojn? Ĉu temas pri vigleco/klopodo de EATA okazigi kongreson?). Tamen, ke ili proponis okazigi ankaŭ IJK-on tie, mi taksas embarasa helpopeto, por pli popularigi sian decidon.
#000025
Mi fariĝis esperantisto en 2017 kaj partoprenis la IJK en Togolando.
Mi ne konscias pri multe da bruo, sed facile povas esti ke mi tion simple maltrafis.
#000026
Mi memoras ke TEJO faris konkretajn promesojn ke, malgraŭ tio ke samseksemo estis kontraŭleĝa tie, en la kongresejo mem ni povus libere konduti nin. Pluraj GLAT-aj esperantistoj ĉeestis kaj bonorde revenis de la kongreso.
Mi vidas do neniun kialon kondamni TEJO-n.
#000027
La afrika IJK honeste estas unu el la plej bonaj spertoj en mia vivo. La etoso estis mirinde bona.
#000028
Afrika UK ne estos sen defioj, sed indas finfine okazigi ĝin tie.
#000029
Evidente ĉiaj stultaĵoj taŭgas por pravigi la elekton de Tanzanio. Pinta estas tiu de Michel Boris Mandirola, laŭ kiu “oni konsideru la situacion ne nur kiel problemon sed ankaŭ kiel oportunon, ĉar progresemaj homoj povus konvinki kontraŭglatulojn. Eble se ili amikiĝus kun glatuloj, ili ne plu havus negativajn opiniojn kaj ŝanĝus sian vidpunkton.”
#000030
Osmo, se vi volas diri ion vere malstultan pri ĉi tiu afero, vi devas paroli ne nur pri aliseksemulaj privilegioj, sed ankaŭ pri blankulaj. Alie ni restos kun la impreso ke vi opinias ke estas ne nur eble, sed ankaŭ dece, esti samseksema rasisto.
#000031
UEA diskriminacias GLAT-ulojn per la elekto de Tanzanio. La Ligo de Samseksamaj Geesperantistoj tial en novembro jam petis la estraron de UEA ne kongresi en Tanzanio. Jen ilia alvoko al la estraro:
#000034
Ni, la membroj de LSG (Ligo de Samseksamaj Geesperantistoj), lernis, ke ekzistas eblo, ke la Universala Kongreso povus okazi en Tanzanio. Kvankam ni simpatias kun la deziro de tanzaniaj esperantistoj ricevi la mondan esperantan komunumon, ni deziras atenti la Kongresan Fakon de UEA, ke en Tanzanio oni punas samseksemulojn kaj transgenrulojn per monpuno kaj per vivdaŭra enprizonigo.
#000035
Kvankam praktike la probableco de enprizonigo estas malalta, membroj de seksaj kaj genraj minoritatoj povas esti la celo de ĉantaĝo por ne esti denuncitaj al la polico per mensogoj. Pro sekurecaj kialoj, kaj solidarece kun la GLAT-uloj (Gejoj, Lesboj, Ambaŭseksemuloj kaj Transgenruloj) enprizonigitaj nur por esti si mem en Tanzanio kaj aliaj landoj, ni taksas, ke GLAT-aj samideanoj plejparte ne povus nek volus partopreni UK-on en lando, kie ili riskos esti enprizonigitaj. Kaj ankaŭ estas la demando, ĉu LSG kunsido estus konsiderata kontraŭleĝa.
#000036
Ni do oficiale petas al la Kongresa Fako ne konsideri havi UK-on en lando, kie estas risko de monpuno kaj enprizonigo por GLAT-uloj. Ni dankas vin, pro via konsideremo.”
#000037
UEA havas nenian respekton por GLAT-uloj kaj iliajn rajtojn speciale ĉar ili jam antaŭ la decido por Tanzanio estis avertitaj kaj plurfoje de Osmo Buller pri la neeblo kongresi en Tanzanio, kaj do ankaŭ per la alvoko de la Ligo de Samseksamaj Geesperantistoj.
#000038
Tiel klara, abomena diskriminacio de esperantista asocio, kiu konsideras sin “universala” estas absolute netolerebla.
#000039
Ekspedicio al Oceanio, rezultoj: La rusa vojaĝanto parolis en la scienca biblioteko de la Krimea Federacia UniversitatoUsona prezidanto Biden proponis eks-ĉefon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki ĈednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinĉuk prezentis sian novan ekspozicion "Afganio, 2008" en Simferopolo (Krimeo)
#000043
Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en AzerbajĝanoCifereca sekurigo + Lingvo
#000044
Komuniko de la prezidanto de TEJO pri la rezulto de la Administra Subvencio 2023Subtenu informadon pri Esperanto en unu el la plej grandaj libro-foiroj de LatinamerikoIKU en Torino – plej riĉa programo post 2015
#000045